Griekwastad-moorde: Forensiese kenner praat oor bewyse op T-hemp | Maroela Media
Regter Frans Kgomo hoor tans getuienis aan in die moordsaak van ŉ 17-jarige seun wat van die moord op Deon Steenkamp (44), sy vrou Christelle (43) en hul dogter Marthella (14) verdink word. Hulle is op 6 April 2012 omstreeks 18:00 op hul plaas Naauwhoek doodgeskiet.
Die tiener word ook aangekla van verkragting en dwarsboming van die gereg.
Die staat het Woensdag lt.kol. Gerhard Vermeulen van die wetenskaplike analise-eenheid van die polisie se forensiese afdeling laat getuig. Hy het getuig dat ŉ blou T-hemp, wat aan die seun behoort, op die toneel gevind is. Die hemp is op die skouers beskadig toe daar aan die hemp getrek is. Vermeulen het aan die hof gesê die skade is waarskynlik veroorsaak deur ŉ sterk pluk in ŉ afwaartse rigting van die lyf van die persoon wat dit aangehad het. “Dit sê vir my dieselfde krag is gelyktydig gebruik aan albei kante van die hemp.” Hy het gesê dit kon nie veroorsaak word deur iemand wat van die seun af weggestoot is nie.
Dinah · 6 jaar gelede
Ek wonder nou net of Don nie dalk sy ander T-shirt gebruik het om die wapens mee vas te hou nie. Dis dalk die rede waarom daar nie residu op sy hande is nie. Hoekom het die ander T-shirt dan residue voor en agter op?